Íslandsbanki samþykkti á hluthafafundi í gær að gefa Listasafni Íslands og öðrum viðurkenndum söfnum hér á landi rúmlega 200 listaverk sem eru í eigu bankans. Safnstjóri Listasafns Íslands líkir þessu við hvalreka.
Íslandsbanki er að fullu í eigu ríkisins en til stendur að selja minnst 25 prósenta hlut í bankanum í hlutafjárútboði sem á að hefjast í lok næsta mánaðar. Í kjölfarið verður bankinn svo skráður í Kauphöllina.
Bankinn á nú 203 listaverk og á hluthafafundinum í gær var samþykkt að gefa þau öll til Listasafns Íslands og annarra viðurkenndra safna með þeim skilmálum að bankinn hafi áfram í sinni vörslu 51 verk sem hann hefur til sýnis í sinni starfsemi.
Harpa Þórsdóttir er safnstjóri Listasafns Íslands.
Já þetta er alveg, við getum bara sagt hvalreki fyrir okkar safn
Þarna er mjög ríkuleg safneign sem Íslandsbanki hefur safnað á löngum tíma
Harpa segir þetta vera listaverk eftir helstu listamenn þjóðarinnar fyrr og síðar.
Þetta eru okkar frumherjar. Þetta eru listamenn eins og Þórarinn B. Þorláksson, Kjarval, Jón Stefánsson, Kristín Jónsdóttir, Scheving. Í rauninni er þetta úrval allra listamanna í íslenskri listasögu
Listasafn Íslands mun einnig hafa það hlutverk ráðstafa verkum til annarra safna í landinu.
ég myndi bara segja að þetta eru ómetanleg menningarverðmæti
Íslandsbanki ætlar að gefa Listasafni Íslands og og fleiri söfnum rúmlega 200 verk úr safni bankans, eftir helstu listamenn þjóðarinnar fyrr og síðar. 